stanford-oval/wikipedia huggingface dataset:
Konotopin piiri

| Konotopin piiri Конотопський район |
| --- | --- |
 Konotopin piirin sijainti Sumyn alueen kartalla
 Lippu:  Vaakuna
 Koordinaatit: 51.240°N, 33.212°E 
Valtio:   Ukraina
Alue:  Sumyn alue
Perustettu:  1923
Laajentuminen:  17.7.2020
Hallinto:  
 – hallinnollinen keskus:  Konotop (84 787 as., 2021)
Pinta-ala  ():  5 186,5 km²
Väkiluku (2021 (arvio)):  198 238
Aikavyöhyke:  UTC+2
– kesäaika:  UTC+3
 
Verkkosivu
Konotopin piiri (ukr. Конотопський район, Konotopskyi raion) on aluehallinnollinen piiri Ukrainan pohjoisosassa Sumyn alueella. Piiri rajoittuu kaakossa Sumyn piiriin, etelässä Romnyn piiriin, lännessä Tšernihivin alueeseen (Nižynin ja Novhorod-Siverskyin piirit) ja pohjoisessa Šostkan piiriin. Idässä naapurina on Venäjän Kurskin alue. Piirin läpi virtaa länttä kohti Seim (ukr. Сейм, ven. Сейм), joka Dnepriin laskevan Desnan suurin sivujoki. Piirin hallinnollinen keskus on Konotopin kaupunki (84 787 as., 2021).
Konotopin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Sumyn alueen piirien lukumäärän viiteen. Uuden Konotopin piirin pinta-alaksi tuli 5 186,5 neliökilometriä.
Ukrainan tilastokeskus arvioi Konotopin piirin väkiluvuksi 198 238 (1.1.2021). Kaupunkilaisiksi luokiteltiin 67,1 prosenttia piirin asukkaista (133 017 as.), eli piirin neljän kaupungin (Buryn, Konotop, Krolevets ja Putyvl) ja yhden kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä (1923–2020) laaja-alaisempi ja väkirikkaampi.
Konotopin piiri ennen heinäkuun 2020 alueuudistusta oli paljon nykyistä pienempi.
Seim-joki ja Putyvlin Moltšenskin nunnaluostari.
Konotopin rautatieasema.
Aiheesta muualla

Kuvia tai muita tiedostoja aiheesta Konotopin piiri Wikimedia Commonsissa
The Awesome Adventures of Captain Spirit

| The Awesome Adventures of Captain Spirit |
| --- | --- |

Kehittäjä:  Dontnod Entertainment
Julkaisija:  Square Enix
Jakelija:  Steam, Microsoft Store ja PlayStation Store
Ohjaaja:   Raoul Barbet  Michel Koch 
Tuottaja:  Luc Baghadoust
Suunnittelija:  Kevin Poupard
Käsikirjoittaja:   Christian Divine  Jean-Luc Cano 
Taiteilija:  Michel Koch
Ohjelmoija:  Nicolas Sérouart
Pelisarja:  Life Is Strange
Pelimoottori:  Unreal Engine
Julkaistu:  NA 25. kesäkuuta 2018EU 25. kesäkuuta 2018AUS 26. kesäkuuta 2018
Lajityyppi:  seikkailupeli
Pelimuoto:  yksinpeli
Ikäluokitus:  PEGI: 16
Alusta:   Microsoft Windows  PlayStation 4  Xbox One 
Jakelumuoto:  Steam, digitaalinen lataus
Lisää peliartikkeleitaVideopelien teemasivulla
Infobox OK       : 
The Awesome Adventures of Captain Spirit on Dontnod Entertainmentin kehittämä ja Square Enixin julkaisema seikkailupeli, joka on julkaistu vuonna 2018. Peli on julkaistu Microsoft Windowsille, PlayStation 4:lle ja Xbox Onelle.
Peli on julkaistu ilmaiseksi ja se toimii demona Life Is Strange 2:lle.
Tarina

Tarina sijoittuu vuoteen 2016 eli kolme vuotta Life Is Strangen jälkeen, Oregonin osavaltiossa mutta kaukana Arcadia Baystä sijaitsevaan pikkukaupunkiin nimeltä Beaver Creek. Päähenkilö on poika nimeltä Chris Eriksen, joka asuu isänsä Charlesin kanssa ja leikkii olevansa supersankari.
Pelaaminen

Pelaaja ohjaa Chris Erikseniä, joka voi tutkia esineitä tai ottaa niitä, suunnitella ja muokata kuvitteellisen alter egonsa, supersankari Captain Spiritin, asua sekä tutkia ympäristöä, joista löytyy tehtäviä kuten aarteenmetsästystä ja kuvitteellisen planeetan tutkimista. Pelaaja voi myös kommunikoida ei-pelattavien hahmojen kanssa ja hänen tulee keskusteluissa tehdä valintoja, jotka vaikuttavat myöhemmin pelin tarinaan. Valinnat tulevat myös vaikuttamaan Life Is Strange 2:n juoneen.
Juoni > Hahmot

Christopher ”Chris” Eriksen on pelin pelattava päähenkilö. 9-vuotias poika, joka unelmoi supersankariksi tulemisesta ja käyttää mielikuvituksellista alter egoaan Captain Spirit paetakseen todellisuutta.
Charles Eriksen on Chrisin isä ja entinen Eugene State Collegen koripallojoukkueen tähti. Hän työskenteli myöhemmin samassa lastentarhassa, jossa hänen vaimonsa Emily työskenteli ja jota Chris kävi. Nykyään hän on työtön mies, joka tupakoi ja juo alkoholia sekä tapailee poikansa selän takana stripparia nimeltä Audra.
Claire Reynolds on Eriksenien naapuri, joka on huolissaan Chrisin kotioloista.
Emily Eriksen oli Chrisin äiti ja Charlesin vaimo, joka kuoli auto-onnettomuudessa kaksi vuotta ennen pelin tapahtumia. Opiskeli nuorena Blackwellin akatemiassa, Arcadia Bayssa, ja jatkoi opiskelujaan Eugene State Collegessa, missä tapasi Charlesin. Hän joutui kuitenkin jättämään opintonsa kesken Chrisin syntymän vuoksi. Ennen kuolemaansa hän toimi opettajana lastentarhassa, jossa Chris oli nuorempana.
Mantroid on Captain Spiritin kuvitteellinen arkkivihollinen. Toisin kuin muut viholliset, hänen ulkomuotoaan ei koskaan paljasteta pelissä. Mantroidin nimi tulee Mantle Streetistä ja Asteroid Drivesta, kahdesta kadusta, joiden risteyksessä sattuneessa onnettomuudessa Chrisin äiti kuoli. Mantroidin planeetalle meneminen kuvittelemalla Charlesin auton olevan avaruusalus on yksi pelin tehtävistä.
Snowmancer on Chrisin tekemä lumiukko, jonka Chris kuvittelee olevan yksi Mantroidin kätyreistä ja Captain Spiritin vihollisista. Snowmancerin räjäyttäminen sähikäisillä on yksi pelin tehtävistä.
Water Eater on Chrisin talon rikki olevasta vedenlämmittimestä kuviteltu Captain Spiritin vihollinen. Water Eaterin ”kesyttäminen” eli vedenlämmittimen saaminen toimimaan on yksi pelin tehtävistä.
Sky Pirate on toimintafiguuri, jonka Chris kuvittelee olevan osa Captain Spiritin johtamaa ryhmää.
Power Bear on fiktiivinen supersankari, jolla on oma sarjakuva The Impendent Power Bear. Vaikka Power Bear ei ole Chrisin keksimä, hän kuvittelee tämän osaksi Captain Spiritin johtamaa ryhmää.
Juoni > Tiivistelmä juonesta

Eräänä talvisena lauantaina Chrisin ja Charlesin on tarkoitus mennä hakemaan joulukuusi. Mutta sitä ennen Charles haluaa katsoa televisiosta koripalloa, juoden samalla tölkillisen olutta ja puoli pullollista viskiä sekä pyytäen Chrisiä herättämään hänet ottelun jälkeen, jos hän nukahtaa.
Chris käyttää aikansa omassa leikkien olevansa supersankari Captain Spirit, ”seikkaillen” ympäri taloa ja pihaa sekä suunnitellen itselleen Captain Spiritin supersankariasun. Samalla pelaajalle paljastuu kuinka Chrisin äiti Emily opiskeli aikoinaan Blackwellin akatemiassa, Arcadia Bayssa, ennen pääsyään Eugene State Collegeen, jossa tämä tapasi Charlesin. Chris syntyi helmikuussa 2007 ja hänen molemmat vanhempansa päätyivät töihin samaan lastentarhaan, jota hän kävi. Joulukuussa 2014 Emily kuoli auto-onnettomuudessa ja Charles sai potkut työstään, työskennellen nykyään rautatieyhtiölle, ajautuen alkoholismiin ja tapaillen poikansa selän takana stripparia nimeltä Audra.
Kun Chris lopulta herättää isänsä, humaltunut Charles kompastuu kahdesti, satuttaa jalkansa sekä kiroilee ja raivoaa pojalleen. Ovikello soi ja Charles käskee Chrisiä ajamaan sen takana olevan henkilön tiehensä. Oven takana oli naapurin rouva Claire Reynolds, joka tietää Charlesin alkoholismista ja yrittää keskustella tästä Chrisin kanssa. Rouva Reynoldsin lähdettyä, Charles on yhä vihainen ja syyttää Chrisiä Emilyn kuolemasta. Hän alkaa heti katua ja yrittää pyytää anteeksi, mutta Chris ei hyväksy anteeksipyyntöä vaan poistuu ulos. Kiivetessään puumajaan hän putoaa, mutta kesken putoamisen hänen kehonsa pysähtyy ja laskeutuu sitten hitaasti maahan. Chris on yllättynyt tapahtuneesta ja huomaa kaksi poikaa Reynoldsin takapihalla, jotka vilkuttavat hänelle. Chris vilkuttaa heille takaisin.
Ääninäyttelijät

| 0 | 1 | 2 |
| --- | --- | --- |
|  Chandler Mantione  | … |  Chris Eriksen   |
|  Nick Apostolides  | … |  Charles Eriksen   |
|  Nancy Cronig  | … |  Claire Reynolds   |
|  Rafael Goldstein  | … |  Derek, Mantroid, Bava’s Pizza   |
|  Marianne Park  | … |  Odessa   |
Aiheesta muualla

The Awesome Adventures of Captain Spirit MobyGamesissa (englanniksi)
The Awesome Adventures of Captain Spirit Internet Movie Databasessa (englanniksi)
Konowin hallitus

Pääministeri Wollert Konow
Konowin hallitus oli Norjan hallitus 2. helmikuuta 1910 – 16. helmikuuta 1912. Se koostui Høyrestä ja Frisinnede Venstrestä.
Ministerit

Pääministeri
Wollert Konow (Frisinnede Venstre)
Ulkoministeri
Johannes Irgens (Frisinnede Venstre)
Kauppaministeri
Sofus Arctander (Frisinnede Venstre) 2.2.1910–11.6.1910
Bernhard Brænne (Høyre) 11.6.1910–16.2.1912
Valtiovarainministeri
Abraham Berge (Frisinnede Venstre)
Oikeusministeri
Herman Scheel (Høyre)
Puolustusministeri
Karl Bull (Høyre)
Kirkko- ja opetusministeri
Just Knud Qvigstad (Høyre)
Työministeri
Bernhard Brænne (Høyre) 2.2.1910–11.6.1910
Hans-Jørgen Darre-Jenssen (Frisinnede Venstre) 11.6.1910–16.2.1912
Maatalousministeri
Bernt Holtsmark (Frisinnede Venstre) 1.3.1910–16.2.1912
Kuntoutuskomitea

Kuntoutuskomitea oli vuosina 1963–1966 toiminut, Kelan pääjohtajan V.J. Sukselaisen johtama komitea, jonka tehtävänä oli selvittää invalidihuolto- ja muussa invalidien kuntouttamislainsäädännössä sekä kuntouttamistoiminnassa olevia puutteellisuuksia ja epäkohtia sekä tehdä niiden poistamiseksi tarpeelliseksi katsomansa ehdotukset mainitun lainsäädännön tarkistamiseksi ja täydentämiseksi sekä laatimaan periaate-ehdotuksensa kuntouttamistoiminnan tarkoituksenmukaiseksi kokonaisohjelmaksi tarpeellisine lainsäädäntötoimenpiteineen.
Kuntoutuksen kehitys Kuntoutuskomitean jälkeen

Suomalainen kuntoutusjärjestelmä oli alkanut hahmottua jo Kuntoutuskomitean työskentelyn aikana. Vakuutusalan Kuntouttamiskeskus perustettiin 1964, työvoimaviranomaiset aloittivat neuvontaosastojen kautta työpaikalla tapahtuvan työkokeilun vuonna 1966. Kelan kuntoutuksen kenttäorganisaatio – kuntoutusosasto, alueiden kuntoutustoimistot, paikallistoimistot – aloitti toimintansa 1967. Kela oli ja on edelleen eduskunnan alainen laitos, muussa vakuutuskuntoutuksessa taustatekijöinä ovat yksityiset vakuutuslaitokset.
Kuntoutuskomitean työtä pidettiin kuitenkin kuntoutuksen sisällön kannalta niin tärkeänä, että Invalidihuoltoasiain neuvottelukunta, Kuntoutusasiain neuvottelukunnan edeltäjä asetti erityisen jaoston (ns. Ailion jaosto) valmistelemaan erillislainsäädäntöä tärkeinä pidetyistä muutoksista. Muutokset tehtiin invalidihuoltolakiin. 1960-luvun lopussa ja 1970-luvun alussa toteutettiin ”Ailion jaoston” aloitteesta seuraavat toimenpiteet:
käynnistettiin toimintaterapeuttikoulutus
työkokeilu invalidihuoltolakiin
työhönvalmennus invalidihuoltolakiin
elinkeinoneuvonta invalidihuoltolakiin
sopeutumisvalmennus invalidihuoltolakiin
suojatyön kokeilulainsäädäntö vuosille 1971–1975 (vakinaistettiin vuonna 1979)
Sittemmin, lähinnä 1980-luvun alkupuolen valtionosuusuudistuksen yhteydessä, näitä säädöksiä siirrettiin yleisempään lainsäädäntöön (kansanterveyslaki, erikoissairaanhoitolaki, sosiaalihuoltolaki) tai korvattiin uudemmalla lainsäädännöllä (esimerkiksi vammaispalvelulaki, 380/1987). Vasta vuoden 1991 kuntoutuslainsäädännön kokonaisuudistus saattoi kuntoutuslainsäädännön uudenaikaisemmalle kannalle. Tosin vammaisten työllistämisen osalta muutos viivästyi aina 2000-luvun puolelle.
Temu

Temu voi tarkoittaa seuraavia asioita:
Temù, kunta Italiassa
Temu eli Atum, egyptiläinen jumala
Temu, kiinalainen verkkokauppaan keskittyvä internetsivusto ja mobiilisovellus
Naftali Temu (1945–2003), kenialainen kestävyysjuoksija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Temu”, voi hakea sivunnimihaulla, laajalla sivunnimihaulla tai tekstihaulla.
Temur Babluani

Temur Babluani (georg. თემურ ბაბლუანი, s. 20. maaliskuuta 1948) on georgialainen elokuvaohjaaja, käsikirjoittaja ja näyttelijä.
Bebluani syntyi vuoristoisessa svanetialaisessa Tšogurin kylässä Georgian SNT:ssä. Vuonna 1979 hän valmistui Tbilisin valtion teatteri-instituutista, jossa häntä opettivat Tengiz Abuladze ja Irakli Kvirikadze. Hän esiintyi neuvostokauden elokuvissa Ghimilis bitšebi (georg. ღიმილის ბიჭები, "nuoruutemme", 1969), Mšobliuro tšemo mitsav (georg. მშობლიურო ჩემო მიწავ, "maa, tämä on poikasi", 1980) ja Kukaratša (georg. კუკარაჩა, 1982). Hän ohjasi myös elokuvat Beghurebis gadaprena (georg. ბეღურების გადაფრენა, "pääskysten lento", 1980) ja Dzma (georg. ძმა, "veli", 1981). Hänen teoksensa Udzinarta mze (georg. უძინართა მზე, "heränneen aurinko", 1992), johon hän myös sävelsi musiikin, nousi Georgiassa kulttihitiksi, joka voitti merkittäviä palkintoja Tbilisin ja Sotšin elokuvafestivaaleilla sekä hopeisen karhun vuoden 1993 Berliinin elokuvajuhlilla "loistavasta taiteellisesta panoksesta". Vuonna 1996 hän tuotti Nana Džordžadzen ohjaaman elokuvan Šeqvarebuli kulinaris 1001 retsepti, josta tuli ensimmäinen ja toistaiseksi ainoa georgialainen elokuva, joka on ollut ehdolla Oscar-palkinnon saajaksi.
Hänen vanhempi poikansa Géla Babluani on myös elokuvantekijä; nuorempi poika Giorgi on näyttelijä.
Kontioluoma

| Kontioluoma |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Pohjanmaa
Kunnat:  Kuusamo
Koordinaatit:  65°45′50″N, 29°03′37″E
Vesistöalue ja valuma-alueen tietoja
Päävesistöalue:  Iijoen vesistö (61)
Laskujoki:  Kontiojoki
Järvinumero:  61.364.1.001
Mittaustietoja
Pinnankorkeus:  260,8 m 
Rantaviiva:  16,3 km 
Pinta-ala:  4,35 km² 
Tilavuus:  0,0167 km³ 
Keskisyvyys:  3,8 m 
Suurin syvyys:  10 m 
 fiKontioluoma 
Kontioluoma on Iijokeen laskeva ylänköjärvi Kuusamon eteläosassa Pohjois-Pohjanmaalla. Sen pinta-ala on 4,35 neliökilometriä. Etäisyys Oulusta on 185 kilometriä itäkoilliseen.
Maantiede

Kontioluoman pituus kaakosta luoteeseen on kuusi kilometriä. Järven etelä- ja keskiosa on yhtenäistä selkävettä, Ruunaniemestä luoteeseen järvi kapenee huomattavasti. Suurimpia lahtia on järven eteläisimmän osan muodostava suultaan leveä Suolahti. Noin puolet Kontioluomasta on vähintään kolme metriä ja enintään kuusi metriä syvä. Järvi ulottuu noin 96-prosenttisesti enintään seitsemän metrin syvyyteen. Järvenselän pohjoisosassa sijaitsee noin kahden hehtaarin laajuinen kymmenmetrinen syvänne.
Kontioluoma on kartan perusteella vähäsaarinen. Suurin saari on järven syvimmän kohdan ja rannan välissä sijaitseva noin kymmenen aaria laaja Isosaari. Kontioluoman länsipuolella on vaaramaisemaa, jonka korkein laki (Mustavaara) on noin 335 metriä merenpinnan yläpuolella eli noin 75 metriä Kontioluoman pintaa korkeammalla. Järven itä- ja eteläpuolella on suomaata. Järven luoteisosan rannalla sijaitsee Penttilänvaaran kylä, jonka kautta kulkee yhdystie 8420.
Kontioluomaan laskee Vähäsalmi idästä Vähäjärveltä. Järvien välinen etäisyys on noin 600 metriä ja maasto on suovaltaista. Järveen laskee myös Saaripuro pohjoisesta Saarisuolta. Kontioluoman kapea luoteisosa suippenee luusuaksi, josta järven vedet laskevat Niskakoskea ja Vääränkoskea Kontiojokeen, joka virtaa Käsmäjärveen.
Kontioluoman vesitilavuus on 16 662 000 kuutiometriä.
Kontioluoma (61.364.1.001) kuuluu Kontiojoen valuma-alueeseen (61.364), joka on kolmannen jakovaiheen vesistö Iijoen vesistössä (61). Toinen jakovaihe on Käsmäjoen valuma-alue (61.36) ja ensimmäinen on Iijoen yläosan valuma-alue (61.3). Kontiojoen valuma-alueeseen kuuluu 16 vähintään hehtaarin laajuista vakavettä, joista Kontioluoma on ainoa yli neliökilometrin laajuinen. Vähäjärven pinta-ala on 99,93 hehtaaria, ja sitä seuraavat 14 vakavettä ovat alle 20 hehtaarin laajuisia.
Kontion sissit

| Kontion sissit |
| --- | --- |

Kirjailija:  Reino Lehväslaiho
Kieli:  suomi
Genre:  sotaromaani
Kustantaja:  WSOY
Julkaistu:  2009
Ulkoasu:  kovakantinen
Sivumäärä:  330
ISBN:  951-0-35602-4
Löydä lisää kirjojaKirjallisuuden teemasivulta
Kontion sissit on Reino Lehväslaihon kirjoittama sotaromaani. Kontion sissit on julkaistu myös Veikko Honkasen lukemana äänikirjana.
Juoni

Kapteeni Kontion sissikomppania saa Vienan rintamalla syksyllä 1943 tehtäväkseen tuhota vihollisen viisi taistelukorsua käsittävän kenttävartion. Öinen isku onnistuu, mutta paluumatkalla käydään monia taisteluita. Komppaniaan kuuluvat kapteeni Kontion lisäksi esimerkiksi koltta Matti Rahka ja Rytkösen veljekset.
Thriásion tasanko

Thriásion tasangon topografinen kartta.
Thriásion tasanko (kreik. Θριάσιο Πεδίο, Thriásio Pedío) eli Eleusiin tasanko on tasanko läntisessä Attikassa Kreikassa.
Thriásion tasangon erottavat sen itäpuolella sijaitsevasta Attikan tasangosta ja Ateenan metropolialueen pääalueesta Poíkilo- ja Aigáleo-vuoret. Tasangon pohjoispuolella sijaitsee Párnitha-vuori, ja länsipuolella Patéras-vuori ja Megarída. Etelässä tasanko avautuu Eleusiinlahdelle.
Thriásion tasanko vuonna 1834, Otto Magnus von Stackelberg.
Hallinnollisesti Thriásion tasangon alue kuuluu Länsi-Attikan alueyksikköön. Tasangon alue on nykyisin suurelta osalta Ateenan läntisiä esikaupunkeja ja teollisuusaluetta. Tärkeimmät kaupungit ovat Elefsína, Mándra, Magoúla ja Asprópyrgos. Tasangolla on myös muun muassa Elefsínan sotilaslentokenttä. Tasangon pohjoisosan halki kulkee Attikan valtatie (A6) sekä Ateenan metropolialueen paikallisjunan (Proastiakós) rata.
Tasanko on saanut nimensä antiikin ajan Thriasta, joka oli yksi antiikin Ateenan demoksista. Antiikin aikana alueen merkittävin kaupunki oli Eleusiin mysteereistä tunnettu Eleusis, jonne johti Ateenasta Pyhä tie. Tasangon halki virtasi pieni Kefissos-virta, jota ei tule sekoittaa Attikan tasangon suurempaan Kefissos-jokeen (nykyinen Kifisós).
Kongsberg

Kongsberg (alkuaan Konningsberg) on kunta ja kaupunki Buskerudin läänissä Norjassa. Vuoden 2023 alussa kunnassa oli 28 793 asukasta.
Kongsbergin kunnassa on kaksi taajamaa: Hvittingfoss ja hallintokeskus Kongsberg. Naapurikunnat ovat pohjoisessa Flesberg, idässä Øvre Eiker, kaakossa Holmestrand, etelässä Larvik ja Siljan sekä lännessä Skien, Midt-Telemark ja Notodden.
Tanskan ja Norjan kuningas Kristian IV perusti Kongsbergin vuonna 1624 sen jälkeen, kun alueelta oli löydetty hopeaa. Kaupunki sai täydet kauppalaoikeudet vuonna 1802. Kongsbergin kunta perustettiin 1838. Ytre Sandsvær ja Øvre Sandsvær sekä osia Flesbergin ja Gransheradin kunnista yhdistettiin Kongsbergiin 1964.
Kongsbergin historiallinen identiteetti on vahva, ja kaupunki on ollut merkittävä kaivos- ja teollisuuskaupunki. 1700-luvulla kaupunki oli Norjan toiseksi suurin Bergenin jälkeen[lähde? ]. Kongsbergin kuuluisaa jazzfestivaalia on vietetty 1960-luvulta lähtien.
Kongsbergissa kahdeksan ihmisen kimppuun hyökättiin jousen ja teräaseen kanssa kaupassa, kotonaan ja ulkona 13. lokakuuta 2021, heistä viisi kuoli ja kolme haavoittui.
Media

Paikallislehti Laagendalsposten ilmestyy neljästi viikossa.
Kuvia

Koski Kongsbergissa
Kongsbergin kirkko
Bergseminaret
Naufgården
Norjan kaivosmuseon rakennuksia
Tunnettuja henkilöitä

Morten Harket (s. 1959), laulaja
Julius Middelthun (1820–1886), kuvanveistäjä
Silje Norendal (s. 1993), lumilautailija
Asbjørn Ruud (1919–1989), mäkihyppääjä
Birger Ruud (1911–1998), mäkihyppääjä
Sigmund Ruud (1907–1994), mäkihyppääjä
Christian Sinding (1856–1941), säveltäjä
Aiheesta muualla

Kuvia tai muita tiedostoja aiheesta Kongsberg Wikimedia Commonsissa
Buskerudin läänin kunnat
Drammen
Flesberg
Flå
Gol
Hemsedal
Hol
Hole
Kongsberg
Krødsherad
Lier
Modum
Nesbyen
Nore og Uvdal
Ringerike
Rollag
Sigdal
Ål
Øvre Eiker
Norjan läänit | Norja
Togon kielet

| Togon kielet |
| --- | --- |
 Viinakauppias Karassa ranskankielisen kyltin kanssa.
Viralliset:  ranska
Kansalliskielet:  ewe, kabiye
Vähemmistökielet:  gbe-kielet, gurilaiset kielet, kwa-kielet (mm. talni, wasa (akan), aguna, aja, mina, ngangam, ntcham, tammari, tem, ife)
Maahanmuuttajakielet:  joruba, hausa, kiina, arabia
Vieraat kielet:  englanti, arabia
Viittomakieli:  ranskankielisen Afrikan viittomakieli
Näppäimistöasettelu:  AZERTY 
Togo on monikielinen maa, ja siellä puhutaan arviolta 44 eri kieltä, joista osan puhujayhteisöt ovat alle 100 000 hengen suuruisia. Ainoa virallinen kieli on ranska, jota ei kuitenkaan puhuta laajalti liike-elämän ja hallinnon ulkopuolella. Vuonna 1975 Togon kansalliskieliksi nimettiin kaksi puhuttua alkuperäiskieltä, ewe ja kabiye, minkä vuoksi niiden käyttöä muodollisessa koulutuksessa ja tiedotusvälineissä edistetään. Alueellisesti eweä puhutaan etelässä Lomésta Blittaan ulottuvalla alueella ja kabiyea siitä pohjoiseen Dapaongiin saakka.[lähde? ]
Siirtomaa-ajalta periytyvä ranska on Togossa muodollisen koulutuksen, lainsäädännön, tiedotusvälineiden, hallinnon ja kaupan kieli. Eweä käytetään laajemmin viestintään etelässä, kun taas tem toimii rajoitetusti kauppakielenä joissain pohjoisen kaupungeissa. Vaikka Togolla ei ole historiaa Ison-Britannian siirtomaana, se liittyi Kansainyhteisöön heinäkuussa 2022, mikä kertoo pyrkimyksestä integroitua paremmin englanninkieliseen maailmaan.
Muita Togossa käytettäviä kieliä ovat muun muassa adele, akan, fon, fulani, ga, mina ja gourmanché. Kuurojen opetuksessa käytetään ranskankielisen Afrikan viittomakielen paikallista muunnosta, jota kuurot itse kutsuvat amerikkalaiseksi viittomakieleksi, vaikka sillä ei ole keskinäistä ymmärrettävyyttä aidon amerikkalaisen viittomakielen kanssa.
Käännös suomeksi
Kultainen kolmio (geometria)

Kultaisella kolmiolla kyljen suhde kantaan eli a : b on irrationaaliluku φ eli kultainen leikkaus.
Kultainen kolmio on tasakylkinen kolmio, jossa kaksi sivua on keskenään yhtä pitkiä ja niiden suhde kolmanteen sivuun on kultaisen leikkauksen suhdeluku:
Tasakylkinen kolmio, jonka kärkikulma on 36 astetta, on kultainen kolmio, mikä voidaan todistaa seuraavasti:
Todistus

Jokaisen kolmion kulmien summa on 180 astetta, ja tasakylkisen kolmion molemmat kantakulmat ovat yhtä suuret. Jos siis kärkikulma on 36 astetta, on kumpikin kantakulma
Näin ollen kumpikin kantakulma on kaksi kertaa kärkikulman suuruinen.
Merkitään kolmion kärkiä kirjaimilla A, B ja C siten, että A on kärkikulman ja muut kantakulmien kärkiä. Piirretään kulmalle C puolittaja, ja merkitään X:llä sitä pistettä, jossa se leikkaa sivun AB.  Myös kolmiossa XCB on yhden kulman (XCB) suuruus 36 ja toisen (XBC) 72 astetta, ja näin ollen se on yhdenmuotoinen alkuperäisen kolmion ABC kanssa. Yhdenmuotoisuudesta seuraa:
ja saman tasakylkisen kolmion sivuina janat BC ja CX ovat yhtä pitkiä. Kolmio ACX on myös tasakylkinen, koska siinä kulmat ACX ja CAX ovat kumpikin 36 astetta, ja näin ollen jana BC on myös yhtä pitkä kuin AX.  Samoin janat AB ja AC ovat yhtä pitkiä. Koska saman janan osina BX = AB - AX, ja lisäksi tasakylkisessä kolmiossa saadaan edelleen:
ja koska piste X sijaitsee janalla AB, se jakaa tämän janan siten, että koko janan suhde suurempaan osaan (AX) on sama kuin tämän suuremman osan suhde pienempään osaan (BX).  Näin on laita vain, jos piste jakaa janan kultaisen leikkauksen mukaisessa suhteessa. mot.
Ominaisuuksia

Jos siis janan BX pituus on 1, on janojen AX, CX ja BC pituus  \varphi  sekä kolmion kylkien AB ja AC pituus 1 +  \varphi  =  \varphi 2.
Tästä kultaisen kolmion ominaisuudesta voidaan johtaa myös trigonometristen funktioiden tarkat arvot 18, 36 ja 72 asteen kulmille. Esimerkiksi:
Kultainen kolmio on samalla ainoa kolmio, jonka kulmien suhteet ovat 2:2:1.
Säännöllinen kymmenkulmio voidaan jakaa sen keskipisteen kautta kulkevien lävistäjien avulla kymmeneen kultaiseen kolmioon. Säännöllisen viisikulmaisen tähtikuvion eli pentagrammin jokainen sakarakolmio on myös kultaisen kolmion muotoinen.
Kultainen gnomoni

Kultaiseen kolmioon liittyy läheisesti myös kultainen gnomoni. Se on tylppäkulmainen tasakylkinen kolmio, jonka kulmat ovat 36, 36 ja 108 astetta. Siinä siis kulmien suhteet ovat 1:1:3.  Edellä esitetyssä todistuksessa käytetty kolmio ABX on kultainen gromoni. Tällaista kultaisen kolmion kahtiajakoa sanotaan Robinsonin kolmioiksi.
Samoin kuin kultainen kolmio voidaan jakaa toiseen kultaiseen kolmioon ja kultaiseen gnomoniin, voidaan myös kultainen gnomoni jakaa toiseen kultaiseen gnomoniin ja kultaiseen kolmioon.
Voidaan osoittaa, että koko taso voidaan täyttää kultaisilla kolmioilla ja kultaisilla gnomoneilla. Tällä tavoin muodostetaan Penrosen laatat.